ชื่อสถานที่: เป็ดย่างเมโทรภูเก็ต
ประเภท: ร้านอาหาร กาแฟ เบเกอรี่
ตำบล: ไม้ขาว
อำเภอ: ถลาง
จังหวัด: ภูเก็ต
รหัสไปรษณีย์: 83110
พิกัด: 8.10772, 98.30583

ร้านเป็ดย่าง แต่ทีเด็ดมันไม่ใช่เป็ดซะทีเดียว เป็นร้านเก่าแก่อีกร้านนึงของภูเก็ต ได้มาทานอยู่หลายครั้งตั้งแต่มาอยู่ภูเก็ตใหม่ๆ รสชาติใช้ได้ เป็ดย่างเป็นเอกลักษณ์คือไม่ได้ทำให้เป็นสีแดง และย่างไม่ถึงกับเกรียม หนังไม่ค่อยกรอบ ดูจากด้านนอกเผินๆ นึกว่าเป็ดพะโล้ แต่ทีเด็ดของร้านนี้ในความคิดของผมคือไส้กรอก (หรือกุนเชียงที่เรารู้จักกัน) เนื้อด้านในจะไม่ละเอียดเหมือนทั่วๆ ไป รสชาติกำลังดี ย่างมาหอมๆ ทานกับข้าวอร่อยดีครับ อ้อ ห่อหมกก็แนะนำครับ รสชาติใช้ได้เช่นกัน แนะนำให้สั่งมาทานด้วย เพราะอาหารส่วนใหญ่จะออกหวานมัน ทานมากอาจจะรู้สึกเลี่ยน